Source: http://argesexpres.ro/index.php/sport/24837-rezultat-rusinos-csm-bucuresti-vipers-kristiansand-26-31-11-16
Timestamp: 2018-12-15 14:46:24+00:00

Document:
Rezultat ruşinos: CSM Bucureşti - Vipers Kristiansand 26-31 (11-16)! - ARGES EXPRES
Rezultat ruşinos: CSM Bucureşti - Vipers Kristiansand 26-31 (11-16)!
Written by Mihai Cristian BOBI on 05 November 2018 . Posted in Sport
CSM Bucureşti a fost învinsă duminică seara, fără drept de apel, de echipa norvegiană Vipers Kristiansand, cu scorul de 31-26 (16-11), în Sala Dinamo din capitală, într-un meci din Grupa D a Ligii Campionilor la handbal feminin. În urma înfrângerii mai puţin scontate, CSM rămâne pe locul secund în grupă. Ferencvaros este lider, cu 6 puncte, CSM pe doi, cu 4 puncte, Kristiansand pe trei, cu 3 puncte şi Bietigheim pe patru, cu 3 puncte. Vipers a avut în poartă un adevărat înger păzitor, în persoana Katrinei Lunde, însă pase greşite, atacuri previzibile şi bâlbâieli în defensivă au alcătuit imaginea generală a unei seri negre pentru CSM.
Oana Manea, pivotul echipei noastre, a declarat că în ciuda aparenţelor, campioana României a pregătit foarte bine partida de la Sala Dinamo, împotriva norvegiencelor. "Le-am vizionat şi le-am paravizionat, dar cred că ne-am deconcentrat (...) Nu pot să dau vina pe cineva, nu pot să spun un vinovat. Trebuie să ne revenim, avem un antrenor nou, dar nu cred că poate schimba totul acum, avem nevoie de timp", a declarat Oana Manea imediat după partidă.
CSM Bucureşti va disputa următorul meci duminică, de la ora 15.30, pe terenul echipei FTC Rail Cargo, liderul Grupei D. "Următorul meci va fi un adevărat război, pentru că situaţia noastră s-a complicat, am pierdut deja patru puncte. Trebuie să jucăm să supravieţuim în acest meci. Ferecvaros a câştigat cu Bietigheim, este pe locul 1 în grupă, este puternică acasă, vom avea un meci foarte dificil! Destinul este în mâinile noastre. Voi pregăti acest joc ca să-l câştig, aşa cum cred că o va face şi colegul meu de la FTC. Va fi o luptă deschisă!", a declarat Dragan Djukic, antrenorul CSM Bucureşti.
CSM Bucureşti - Vipers Kristiansand 26-31 (11-16)
CSM: Ungureanu, Grubisic - portari; Udriştioiu, Radicevic 8, Curea, Lekic 4, Neagu 8, Jacobsen, Bazaliu, Lazovic, Omoregie, Manea 1, Kurtovic 2, Hagman, Cvijic, Mehmedovic 3. Antrenor: Dragan Djukic.
Vipers: Fagerheim, Lunde - portari; Olsen 2, Arntzen 6, Refsnes, Aune 8, Jonassen 1, Waade 2, Sulland 5, Kristiansen 1, Tomac 1, Yttereng 1, Reistad 4, Naes Andersen. Antrenor: Ole Gustav Gjekstad.
http://argesexpres.ro/index.php/sport/24837-rezultat-rusinos-csm-bucuresti-vipers-kristiansand-26-31-11-16#sigProGalleria0098840033

References: CSM 
 CSM 

CSM 
 CSM 
 CSM 

CSM 
 CSM 

CSM